*Luminor Bank* Latvijas filiāles ēka Rīgā
***Luminor Bank AS* Latvijas filiāle** ir Latvijā reģistrēta Igaunijas bankas *Luminor Bank* filiāle. Tās galvenais birojs atrodas Rīgā. Filiāle ir dibināta 2018. gada, bet par bankas dibināšanu var uzskatīt 1991. gadu, kad tika izveidota **Rīgas komercbanka** (tās secīgie nosaukumi: **Pirmā Latvijas Komercbanka**, **Pirmā banka**, **NORD/LB Latvija**, **NORD/LB Latvija**, **DnB NORD Banka**, **DNB banka**, **AS *Luminor Bank***).

Vēsture
-------

### Rīgas Komercbanka

1991. gada 6. septembrī tika dibināta **AS "Rīgas komercbanka"**.
1990. gadu otrajā pusē banka strauji attīstījās.

1998. gada augustā Krievijas valdība paziņoja, ka tā nespēs laikus un pilnā apjomā norēķināties par saviem vērtspapīriem; vēlāk tika devalvēts Krievijas rublis. Vairākas Latvijas bankas, to skaitā arī *Rīgas komercbanka*, bija iesaistītas Krievijas finanšu tirgū, tādēļ cieta lielus zaudējumus (skatīt: 1998. gada Latvijas banku krīze).
1999. gada 23. martā Rīgas apgabaltiesa pasludināja *Rīgas Komercbanka* par maksātnespējīgu. Bankas akcionāri saņēma kompensāciju 1,5 santīmus par akciju, un šīs akcijas tika dzēstas.

*Rīgas Komercbanka* sanācijā iesaistījās *Latvijas Banka*, uz kādu laiku kļūstot par bankas lielāko akcionāru.
1999. gada rudenī banka atsāka darbu. 15. oktobrī tā tika pārdēvēta par **AS "Pirmā Latvijas Komercbanka"**.
2000. gada jūnijā bankas kontrolpaketi (90,86 % balsstiesīgo akciju) nopirka Vācijas *Norddeutsche Landesbank* (*NORD/LB*).
2001. gada 4. jūlijā *Pirmā Latvijas Komercbanka* ieguva jaunu nosaukumu **AS "Pirmā banka"**.

2003. gada 25. aprīlī banku pārdēvēja par **AS NORD/LB Latvija**.
2004. gada 8. janvārī tika dibināts meitas uzņēmums SIA *NORD/LB Līzings* (tagad SIA *DNB Līzings*)

2005. gada beigās Vācijas *NORD/LB* un Norvēģijas lielākā banka *DnB NOR* izveidoja kopuzņēmumu *DnB NORD*, kurā 49 % kapitāldaļu piederēja *NORD/LB* un 51 % — *DnB NOR*; *NORD/LB Latvija* pārgāja tā īpašumā.
2006. gada 8. maijā AS *NORD/LB Latvija* ieguva nosaukumu **AS *DnB NORD Banka***

 *DNB* logotips
2010. gada beigās mātes uzņēmuma grupas *DnB NORD* 49 % kapitāldaļas no *NORD/LB* nopirka, *DnB NOR*, tādējādi kļūstot par tā 100 % īpašnieku.
2011. gada 11. novembrī Latvijas AS *DnB NORD Banka* pārdēvēta par **AS *DNB banka***.

2016. gada 25. augustā tika izplatīta informācija, ka akcionāri plāno apvienot *DNB* un *Nordea* bankas Latvijā, Lietuvā un Igaunijā.
Tika saņemti visu regulējošo institūciju apstiprinājumi. Latvijā *Nordea Bank AB Latvijas filiāle* tika pievienota AS *DNB banka*, un darījums pabeigts 2017. gada 1. oktobrī.
2. oktobrī AS *DNB banka* nosaukums mainīts uz **AS *Luminor Bank***.

2018. gada 6. jūlijā tika dibināta Igaunijā reģistrētās bankas ***Luminor Bank AS* Latvijas filiāle**, kas pārņēma Latvijas AS *Luminor Bank* biznesu. 2019. gada 7. janvārī Latvijas AS *Luminor Bank* tika likvidēta.

### LU fonda mecenāts

*Luminor bank* ir Latvijas Universitātes fonda sudraba mecenāts. Tā atbalsta LU kopš 2012. gada, ziedojot zinātnes, studiju vides attīstībai, forumiem un futbola skolai *Metta*. Atbalsta virziens ir pētniecība un mācību vides attīstība.

Atsauces
--------

1. 1 2  Rīgas Komercbanka sākusi jaunu dzīvi[novecojusi saite] Inguna Šķepaste, Dienas Biznes, 2002. gada 18. aprīlis
2. ↑  DELFIBiznessBiznesa vide ‘Pirmā banka’ mainīs nosaukumu BNS, 2003. gada 21. februāris
3. 1 2  Norvēģijas banka kļūst par vienīgo 'DnB NORD' grupas īpašnieci DELFI.lv, 2010. gada 28. oktobris
4. ↑  'DnB Nord banka' turpmāk sauksies 'DNB', DELFI.lv, 2011. gada 11. novembris
5. ↑  Apvienotā 'Nordea' un 'DNB banka' tiks reģistrēta Igaunijā ar filiālēm Latvijā un Lietuvā LETA, 2016. gada 25. augusts
6. ↑  Luminor Bank, AS Lursoft
7. ↑  «AS Luminor Bank». *www.fonds.lv*. Skatīts: 2020-04-16.

Ārējās saites
-------------

* *Luminor Bank* vietne

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Bankas Latvijā |
| --- |
|  |
| Esošās | 

|  |  |
| --- | --- |
| Latvijā reģistrētās | 
* Baltic International Bank
* BluOr Bank
* Citadele
* Expobank
* Reģionālā investīciju banka
* LPB
* Industra
* Rietumu
* Rigensis
* SEB
* Signet
* Swedbank

 |
|  |
| Ārzemēs reģistrētās | 
* Bigbank
* Luminor
* Handelsbanken
* OP
* Scania

 |

 |
|  |
| Bijušās | 

|  |  |
| --- | --- |
| Latvijā reģistrētās | 
* ABLV
* Ako
* Alejas komercbanka
* Avia
* Atmoda
* Baltija
* Bauskas
* Centra
* Dālderis
* Daugavas
* Dinastija
* Doma
* GE Money
* Hipotēku un zemes
* Jelgava
* Kurzeme
* Kredo
* Latgales Akciju komercbanka
* Lainbanka
* Land
* Latintrādes
* Latvijas Depozītu
* Latvijas Kapitālbanka
* Latvijas Krājbanka
* Latvijas Kredītbanka (1935—1940)
* Latvijas Kredītbanka (1992—1999)
* Latvijas Privātbanka
* Latvijas Rekonstrukcijas un attīstības
* Latvijas Tautas
* Latvijas Zemes
* Lettika
* Liepājas komercbanka
* LTN-Skonto
* Ogres komercbanka
* Olimpija
* Olti
* Parex
* PNB
* Polārzvaigzne
* PrivatBank
* Rekobanka
* Rīgas apvienotā Baltijas
* Rīgas Starptautiskā
* Sakaru
* Saules
* Sigulda
* Talsu komercbanka
* Topbanka
* Trasta komercbanka
* Tukuma
* UniCredit
* Valsts zemes
* VEF
* Ventspils apvienotā Baltijas
* Vesta
* Viktorija

 |
|  |
| Ārzemēs reģistrētās | 
* Danske
* Dresdner
* Krediidipank
* LHV
* Nordea
* Société Générale

 |

 |

 |